CELEX: 32006D0663
Language: ga
Date: 2006-06-19 00:00:00
Title: 2006/663/EC: Cinneadh ón gComhairle an 19 Meitheamh 2006 lena n-oiriúnaítear Ionstraim Aontachais na Bulgáire agus na Rómáine, a mhéad a bhaineann le forbairt na tuaithe

9.10.2006   
            
            
               GA
            
            
               Iris Oifigiúil an Aontais Eorpaigh
            
            
               2
            
         CINNEADH ÓN gCOMHAIRLE
   an 19 Meitheamh 2006
   lena n-oiriúnaítear Ionstraim Aontachais na Bulgáire agus na Rómáine, a mhéad a bhaineann le forbairt na tuaithe
   (2006/663/CE)
   TÁ COMHAIRLE AN AONTAIS EORPAIGH,
   Ag féachaint do Conradh Aontachais na Bulgáire agus na Rómáine leis an Aontas Eorpach, arna shíniú i Lucsamburg an 25 Aibreán 2005, agus go háirithe Airteagal 4(3) de,
   Ag féachaint d'Ionstraim Aontachais na Bulgáire agus na Rómáine, agus go háirithe Airteagal 22 di,
   Ag féachaint don togra ón gCoimisiún,
   Ag féachaint don tuairim ó Pharlaimint na hEorpa (1),
   De bhrí an mhéid seo a leanas:
   
               (1)
            
            
               Chuir Rialachán (CE) Uimh. 1698/2005 ón gComhairle an 20 Meán Fómhair 2005 maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT) (2) athruithe ar an acquis ar a raibh an chaibidlíocht aontachais leis an mBulgáir agus leis an Rómáin bunaithe.
            
         
               (2)
            
            
               Tá gá dá bhrí sin Ionstraim Aontachais na Bulgáire agus na Rómáine a oiriúnú chun go mbeidh sí ag luí le Rialachán (CE) Uimh. 1698/2005.
            
         
               (3)
            
            
               Ba chóir rialacha idirthréimhseacha agus rialacha cur chun feidhme a bhaineann leis an tréimhse cláraithe d'fhorbairt na tuaithe dar tús an 1 Eanáir 2007 a ghlacadh i gcomhréir leis an nós imeachta dá dtagraítear in Airteagal 90(2) de Rialachán (CE) Uimh. 1698/2005. Ba chóir na tagairtí sna forálacha nós imeachta dá bhforáiltear in Ionstraim Aontachais na Bulgáire agus na Rómáine a oiriúnú dá réir.
            
         
               (4)
            
            
               Agus iad ag teacht ar chomhaontú polaitiúil maidir le Rialachán (CE) Uimh. 1698/2005, d'aontaigh an Chomhairle agus an Coimisiún, i ndearbhú comhpháirteach maidir leis an mBulgáir agus leis an Rómáin, an beart maidir le seirbhísí comhairleacha dá bhforáiltear in Iarscríbhinn VIII a ghabhann le hIonstraim Aontachais na Bulgáire agus na Rómáine a fhadú go dtí 2013 i dtaca le seirbhísí comhairleacha a sholáthar d'fheirmeoirí a bhfuil tacaíocht leathchothaitheach á fáil acu. Ba chóir an Ionstraim Aontachais a oiriúnú chun an comhaontú sin a chur san áireamh,
            
         TAR ÉIS A CHINNEADH MAR A LEANAS:
   Airteagal 1
   Leasaítear mar a leanas Ionstraim Aontachais na Bulgáire agus na Rómáine:
   
               1.
            
            
               cuirtear an méid seo a leanas in ionad an dara habairt d'Airteagal 29:
               ‘Más gá bearta idirthréimhseacha sonracha i dtaca leis sin, glacfar iad i gcomhréir leis an nós imeachta dá dtagraítear in Airteagal 90(2) de Rialachán (CE) Uimh. 1698/2005 ón gComhairle an 20 Meán Fómhair maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT) (3).
               
                  (3)  IO L 277, 21.10.2005, lch. 1. Rialachán arna leasú le Rialachán (CE) Uimh. 1463/2006 (IO L 277, 9.10.2006, p. 1).’;"
						
            
         
               2.
            
            
               leasaítear mar a leanas Airteagal 34:
               
                           (a)
                        
                        
                           cuirtear an méid seo a leanas in ionad mhír 1:
                           ‘1.   De bhreis ar na rialacháin a bhaineann le forbairt na tuaithe agus atá i bhfeidhm ar dháta an aontachais, beidh feidhm maidir leis an mBulgáir agus maidir leis an Rómáin ag na forálacha atá leagtha síos i Roinn I, i Roinn II agus i Roinn III d'Iarscríbhinn VIII don tréimhse 2007 go 2009, cé is moite de phointe D de Roinn I den Iarscríbhinn sin a mbeidh feidhm aige freisin don tréimhse 2010 go 2013 maidir le seirbhísí comhairleacha a sholáthar d'fheirmeoirí a bhfuil tacaíocht leathchothaitheach á fáil acu. Beidh feidhm maidir leis an mBulgáir agus maidir leis an Rómáin ag na forálacha airgeadais sonracha atá leagtha síos i Roinn IV d'Iarscríbhinn VIII i gcaitheamh na tréimhse cláraithe 2007 go 2013.’;
                     
                           (b)
                        
                        
                           cuirtear an méid seo a leanas in ionad mhír 3:
                           ‘3.   Déanfar rialacha cur chun feidhme do chur i bhfeidhm fhorálacha Iarscríbhinn VIII a ghlacadh, nuair is gá sin, i gcomhréir leis an nós imeachta dá dtagraítear in Airteagal 90(2) de Rialachán (CE) Uimh. 1698/2005.’
                        
                     
         Airteagal 2
   Déanfar an Cinneadh seo a tharraingt suas sa Bhéarla, sa Bhulgáiris, sa Danmhairgis, san Eastóinis, san Fhionlainnis, sa Fhraincis, sa Ghaeilge, sa Ghearmáinis, sa Ghréigis, san Iodáilis, sa Laitvis, sa Liotuáinis, sa Mháltais, san Ollainnis, sa Pholainnis, sa Phortaingéilis, sa Rómáinis, sa tSeicis, sa tSlóivéinis, sa tSlóvaicis, sa Spáinnis, sa tSualainnis agus san Ungáiris, agus comhúdarás ag an 23 téacs.
   Airteagal 3
   Tiocfaidh an Cinneadh seo i bhfeidhm an 1 Eanáir 2007 faoi réir Conradh Aontachais na Bulgáire agus na Rómáine a theacht i bhfeidhm.
   
      Arna dhéanamh i Lucsamburg, 19 Meitheamh 2006.
      
         
            Thar ceann na Comhairle
         
         
            An tUachtarán
         
         J. PRÖLL
      
   
   
      (1)  Níl sé foilsithe fós san Iris Oifigiúil.
   
      (2)  IO L 277, 21.10.2005, lch. 1. Rialachán arna leasú le Rialachán (CE) Uimh. 1463/2006 (Feic leathanach 1 san Iris Oifigiúil seo).